google/wiki40b huggingface dataset:
Ginintuang trutsa

Paglalarawan

Ang ginintuang trutsa ay mayroong ginintuang biyas (apad o tagiliran) na may mga pahang pula at pahalang sa kahabaan ng mga guhit na pagilid sa bawat isang gilid at tinatayang 10 madirilim, patayo, at tabas-itlog na mga marka (tinatawag na mga "markang parr") sa bawat gilid. Ang mga palikpik sa palaypay ng likod, sa gilid, at sa puwitan ay may mapuputing mga pangunahing mga talim o bingit. Sa katutubo nilang mga tirahan, ang mga adulto ay humahangga magmula 6–12 pulgada (15–30 cm) ang haba. Ang mga isdang mahigit sa 10 pulgada (25 cm) ay itinuturing na malaki. Ang ginintuang trutsa na inilipat sa mga lawa ay naitalang nagkaroon ng umaabot sa 11 lb (5 kg) ang timbang. Ang rekord na pangmundo na ginintuang trutsa ay nahuli ni Charles S. Reed, noong Agosto 5, 1948, mula sa Lawang Cook sa Wind River Range, na may 28 pulgada (70 cm) ang haba at tumitimbang ng 11.25 lb (5.1 kg). Ang tamang temperatura ng tubig para sa isdang ito ay 58–62 °F (14–17 °C).
They Kiss Again

Ang They Kiss Again ay isang palabas sa telebisyon sa Pilipinas ng ABS-CBN.
Billiards at Snooker sa Palaro ng Timog Silangang Asya 2005

Ang billiards at snooker sa Palaro ng Timog Silangang Asya 2005 ay ginanap sa Makati Coliseum sa Lungsod ng Makati, Kalakhang Maynila, Pilipinas.
Ito ang kauna-unahang pagkakataon na lumahok ang mga kababaihan sa larangang ito.
Santa Felicidad

Si Santa Felicidad ay isang santo ng Romano Katoliko.
Pamantasang George Washington

Ang Pamantasang George Washington (Ingles: George Washington University, GW, GWU, o George Washington) ay isang pribadong unibersidad sa pananaliksik na nasa Washington, DC. Binigyan ng tsarter ng Kongreso ng Estados Unidos noong 1821, ang GWU ay itinatag ayon sa kagustuhan ni George Washington, ang unang Pangulo ng Estados Unidos, para sa isang pambansang unibersidad sa loob ng kabisera ng bansa. Ang George Washington ay laging nararanggo bilang isa sa pinakamahal at pinakamahusay na mga unibersidad sa Estados Unidos.
Biyo Shonen Celebrity

Ang Biyo Shonen Celebrity ay isang palabas sa telebisyon sa bansang Hapon.
Kolehiyo Timog Mindanao

Ang Southern Mindanao College ay isang kolehiyong paaralan na matatagpuan sa Lungsod ng Pagadian, Zamboanga del Sur, Pilipinas.
Ito ay itinatag noong 1940 at kasalukuyang pinamumunuan ni Dr. Romeo C. Hofileña, M.D.
Eva Rivas

Si Eva Rivas (ipinananak Hulyo 13 1987) ay isang Ruso-Armenyong mang-aawit. Kilala siya sa pagsali sa mga awitang patimpalak kabilang ang pagkatawan niya sa Eurovision Song Contest 2010 nang inawit niya ang "Apricot Stone."
Gasgas

Sa dermatolohiya, ang gasgas, galos, abrasyon, o kaskas ay isang uri ng sugat sa ibabaw ng balat at mababaw lamang. Ito rin ang tawag sa mababaw na sugat na membranong gumuguhit sa bibig, ilong, at iba pa. Karaniwang bahagya lamang ang pagdurugo ng gasgas. Sa dentistriya, ginagamit ang katawagang gasgas para tukuyin ang likas na pagkapilas ng dentin, enamel (kilala rin bilang esmalte), at pangtabas na gilid ng mga ngipin, dahil sa sigwasang nagaganap tuwing ngumunguya.
Shāhnāmeh

Ang Shāhnāmeh, binabaybay ding Shahnameh, Shāhnāmé, o kaya Shahnamah (Persa (Persian): شاهنامه, "Aklat ng mga Hari") ay ang obra maestra ni Ferdowsi at ang pambansang epiko ng mga estadong Persa (Persian) ang opisyal na wika. Batay ang epiko sa mga sinaunang kuwento at alamat ng Iran. Nagtataglay ito ng mensaheng kontra sa Turān at ispesyal na sa mga Arabo, ang mga istorikong kaaway ng Iran.
We Love OPM

Ang We Love OPM: The Celebrity Sing-Offs ay isang palabas na paligsahan sa pagakanta sa telebisyon ng ABS-CBN na pinalabas noong 2016.
Gonorea

Mga palatandaan

Lumilitaw ang mga sumusunod na palatandaan na mayroong gonorea ang isang tao mula tatlo hanggang siyam na araw makaraang mahawahan.
May lumalabas na malapot, malabo, kulay dilaw o putting nana mula sa aring pangkasiraan. Nagkakaroon din ng hapdi sa pag-ihing madalas kung ihahambing sa pangkaraniwan. May lagnat din, pangangati ng titi o kiki at puwitan. Nananakit din ang mga namamagang mga mata. Sa mga kababaihan, hindi normal ang pagreregla. Kung minsan, nagkakaroon din ng tulo sa lalamunan sanhi ng paggamit ng bibig. Ayon sa estadistika, may anim sa bawat sampung kababaihang nagkakagonorea ang walang lumilitaw na sintomas kaya’t maaari silang makahawa nang hindi nila napagaalaman.

Sa babae

Sa mga kababaihan, may pamamaga ang mga tisyu sa kapaligiran ng bahay-bata (Ingles: pelvic inflammatory disease, PID) na nagiging sanhi ng pagdadalang-tao sa labas ng matris, na may kasamang pagkirot sa paligid ng kasangkapang pangkasarian. Nagdurulot rin ang huli ng pagkabaog.

Sa lalaki

Sa mga kalalakihan, makakaramdam kayo ng paghirap umihi....at masakit sa butas ng titi

Sa ina at sa sanggol

May posibilidad na mahawahan o masalinan ng ina ang sanggol sa kapanahunan ng pagdadalangtao.
159 Aemilia

Ang 159 Aemilia ay isang planetang hindi pangunahin.
Pambobomba sa Lakki Marwat noong 2010

Pag-atake

Inisip na ang puntirya ng pag-atake ay ang mga mamamayan dahil nagbuo sila ng mga militia na ayon sa pamahalaan laban sa Taliban. Ilang linggo bago ang pagsabog, tinatakot ng mga militante na papatayin ang sinumang sasali sa militia. Minaneho ng tsuper ang sasakyang Mitsubishi Pajero pickup trak patungo sa kalagitnaan ng palaruan, sa abalang kapitbahayan, samantalang nagaganap ang laro sa pagitan ng mga lalaking lokal na mamamayan at duon ito pinasabog. There were up to 400 people present. Tumilapon ang mga katawan ng mga manlalaro sa himpapawid dahil sa pagsabog. Tinatayang aabot sa 600 libra (270 kg) ng pasabog ang ginamit. Aabot sa 300 katao ang nanunuod ng laro ng mangyari ang pagsabog. Kasama sa namatay ang anim na bata at limang sundalong paramilitary. Inaasahang mga tin-idyer ang mga natitira pang biktima ng pagsabog. Ayon sa mga nakakita lumipad paitaas ang apoy at nagkaroon pa ng matinding liwanag bago marinig ang pagsabog.
Bumuo na ng komitiba ng kapayapaan ang mga mamamayan na nagsasagawa ng mga pagpupulong sa mga moske nang nangyari ang pagsabog. Nasira ang bubong ng moske subalit wala namang nasugatan sa mga dumalo sa pagpupulong. Mahigit sa dalawampung bahay na nakapalibot ang nawasak. Mayroon pang mga nakulong ang ibang tao sa mga gumuhong gusali. Nang gumabi na, ginamit na ang ilaw ng mga sasakyan para sa paghahanap ng mga biktima. Naramdaman ang pagsabog mula sa layong 11 milya (18 kilometro).
Nang sumunod na arap, wala pa ring grupong umako sa pambobomba. Ayon sa mga tagaanalisa, ito ang kalimitang tagpo kapag maraming biktimang sibilyan ang pag-atake. Sinabi naman ng tagaanalisa ng seguridad at retiradong tenyente heneral na si Talat Masood ang pag-atake ay malamang ginawa ng Taliban bilang paghihiganti.
Sinabi ng mga nakatatanda sa nayon na patuloy pa rin nilang kokontrahin ang Taliban.
Nigel Hawthorne

Si Nigel Hawthorne ay isang kilalang artista sa sining ng Pelikula at Telebisyon.
Paliparang Pandaigdig ng Kalibo

Pagpapalaki

Noong 31 Marso 2008,sinimulan na ang pagpapagawa sa pangalawang terminal ng paliparan. Bahagi ito sa 130-milyong piso halaga ng pagpapalawak na inanunsyo ng Pangulong Gloria Macapagal-Arroyo noong 2007 para maging isa itong istrakturang turismong pandaigdigan. Sa nasabing halaga, 80 milyong piso ang para sa bagong terminal habang 50 milyon ay mula sa Department of Budget and Management para sa pagpapagawa ng isang Instrument Landing System (ILS).
Lumang Piso Para sa Puso

Ang Lumang Piso Para sa Puso ay isang palabas sa telebisyon sa Pilipinas ng ABS-CBN.
Lalawigan ng Darkhan-Uul

Ang Darkhan-Uul ay isang probinsiya sa bansang Mongolia.
981 Martina

Ang 981 Martina ay isang planetang hindi pangunahin.
Bobby Labonte

Si Bobby Labonte (Ipinanganak Mayo 8, 1964 sa Corpus Christi, Texas sa Estados Unidos, ay isang kasalukuyang tagapagmaneho ng NASCAR Nextel Cup Series na may sponsor ng Cheerios at Betty Crocker sa kanyang #43 na kotse, na may ari ng Petty Enterprises. Ang #43 na kotse, ay dating minamaneho ni Richard Petty ay walang panalo, mula pa noong Abril 1999, nang nanalo si John Andretti sa Martinsville Speedway bago lumipat si Labonte sa Petty Enterprises. Siya ay may 21 na panalo, kasama na rin ang kanyang kampeon sa Winston Cup noong 2000 at ang kampeon sa Busch Series noong 1991. Siya ang pinakabatang kapatid ni Terry Labonte, na dating nanalo rin ng kampeon sa Winston Cup noong 1984 at 1996. Ang mga magkapatid na Bobby at Terry Labonte ay nanalo ng mga kampeon sa NASCAR.
1520 Imatra

Ang 1520 Imatra ay isang planetang hindi pangunahin.
Kenjiro Nagashima

Kenjiro Nagashima (永島謙二郎)
Kapanganakan: 23 Setyembre 1993
Tirahan: Saitama
Ahensiya: Carotte
Taas: 165 cm
Dugo: A
Sa ngayon ay nagawa na niya ang seryeng pantelebisyon na Future Beans (TBS) at ang patalastas para sa Vermont Calais (Shinji Ono). Kasalukuyan siyang Terebi Senshi ng Tensai Terebikun MAX. Dahil sa kanyang mga kapabilidad na hango mula sa malawak na karanasan kaya't marami siyang proyektong natatanggap. Mamamahayag din siya sa pahayagan ng paaralang kaniyang pinapasukan.
Maite Perroni

Si Maite Perroni ay isang artista sa Mehiko.
R. D. Blackmore

Si Richard Doddridge Blackmore (7 Hunyo 1825 – 20 Enero 1900), na pangkarniwang tinatawag bilang R. D. Blackmore, ay isa sa pinakabantog na Ingles na mga nobelista ng ikalawang hati ng ika-19 daang taon. Sa kahabaan ng panahon ng kanyang larangan, nakakamit si Blackmore ng maraming mga tagasunod sa buong mundo. Nanalo siya ng parangal na pampanitikan para sa kanyang paglalarawan at personipikasyon ng kanayunan, kasama sa kahanay ni Thomas Hardy. Mayroon siyang karanasan sa Kanluraning Inglatera at malakas na tagpuang pangrehiyon sa kanyang mga akda. Dahil sa kanyang mata para sa at simpatya sa kalikasan, nilarawan ng mga manunuri ng panitikan ang kanyang pagsusulat bilang isa sa pinakakahangahangang sangkap ng kanyang mga sulatin.
Kadalasang itinuturing bilang ang "Huling Biktoryano", gumanap si Blackmore bilang tagapagsimula ng bagong kilusang romantiko sa piksiyon na nagpatuloy kay Robert Louis Stevenson at iba pa. Bagaman napakapopular noong kanyang panahon, malawakang ipinagwawalangbahala ang mga gawa ni Blackmore, maliban na lamang sa kanyang nobelang Lorna Doone, na naging tanyag. Nawala na sa larangan ng paglalathala ang iba pa niyang katawan ng mga akda. Ngunit pangunahing nananatili ang kanyang reputasyon sa romantikong akdang Lorna Doone sa kabila ng hindi ito ang kanyang paboritong personal.

Talambuhay

Ipinanganak si Blackmore sa Longworth, Berkshire. Anak na lalaki siya ng isang bikaryo sa parokya ng pook na ito. Nag-aral siya sa Paaralan ni Blundell sa Tiverton. Maaga siya nag-asawa. Nakipag-isang dibdib siya sa isang Portugesa. Dahil sa maagang pag-aasawa at karamdamang tumagal ng mahabang panahon, dumanas siya ng kahirapan. Noong 1860, nagkaroon siya ng mabuting kapalaran, na naging dahilan ng kanyang pagkaaliw sa paghahalaman at panitikan. Una siyang nagsulat ng mga kuwentong sensasyonal na nasundan ng mga pangkasaysayang romansa. Noong 1869, naging bantog na nobelista siya dahil sa Lorna Doone: A romance of Exmoor, ang simula (kaugnay ng nabanggit na sa itaas) ng isang bagong kilusang romantiko sa larangan ng mga salaysayang kinathang-isip. Pinakatanyag sa kanyang mga bayaning babae si Lorna Doone. Kasama pa sa kanyang mga naisulat ang mga nobelang mayroon ding babaeng mga bayani o bida ang Cradock Nowell, ang Alice Lorraine, at ang The Maid of Sker ("Ang Binibini ng Sker"). Pumanaw siya noong 1900 habang nasa Teddington.
Nguyen Hue

Si Nguyen Van Hue ay isang ikalawang emperador ng dinastyang Tay Son ng Annam. Isa siya sa mga pinamatagumpay na komandante.
Ang kanyang dalawang pinaka-makabuluhang mga tagumpay ay ang: tagumpay laban pwersang intsik sa labanan ng Dong Da (Hanoi) at tagumpay laban sa pwersang Taylandes sa Labanan ng Rach Gam (Tien Giang).
Pagkatapos ng kanyang kamatayan (dahil sa sakit), gumuho ang kanyang dinastiya. Itinatag ni Gia Long ang dinastyang Nguyen.
El Tarra

Ang El Tarra ay isang munisipalidad sa Departamento ng Norte de Santander, Colombia.
Georgia Institute of Technology

Ang Georgia Institute of Technology, na karaniwang tinutukoy bilang Georgia Tech, ay isang pampublikong unibersidad sa pananaliksik sa Atlanta, Georgia, sa Estados Unidos. Ito ay bahagi ng University System of Georgia at may mga satellite campus sa Savannah, Georgia; Metz, Pransiya; Athlone, Ireland; Shenzhen, Tsina; at Singapore.
Ngayon, ang Georgia Tech ay organisado sa anim na mga kolehiyo at merong 31 mga kagawaran/yunit, na may diin sa agham at teknolohiya. Ito ay kinikilala para sa mga programa sa inhinyeriya, kompyuting, pangangasiwa ng negosyo, agham, disenyo, at humanidades. Ang Georgia Tech ay niraranggo bilang ika-7 sa lahat ng mga pampublikong pambansang unibersidad sa Estados Unidos, ika-34 sa lahat ng mga kolehiyo at unibersidad sa Estados Unidos, at ika-71 sa mga global na unibersidad sa mundo ayon sa US News & World Report ang mga pagraranggo. Ang Georgia Tech ay kinikilala sa buong mundo para sa mga programa niyo sa inhinyeriya at negosyo, at iniraranggo bilang ang "smartest" public college in America (batay sa average na standardized test scores).
Mitolohiyang Tsino

Ang Mitolohiyang Intsik (中國神話) ay isang kalipunan ng kasaysayan ng kalinangan, mga kuwentong-bayan, at mga relihiyon na naipasa sa kaugaliang sinasambit o isinusulat.  Kasama sa mga ito ang mga mito ng paglikha at mga alamat at mga mitong nakatuon sa pagtatatag ng kalinangang Intsik at ng estadong Tsino.  Katulad ng maraming mga mitolohiya, pinaniniwalaan ito noong mga nakaraang panahon bilang, sa maliit na kabahagian, bilang isang makatotohanang pagtatala ng kasaysayan.
Ipinapalagay ng mga historyador na nagsimula ang mitolohiyang Tsino noong ika-12 daantaon BKE.  Naisalin ang mga mito at mga alamat sa anyong pasabi sa loob ng libong mga taon, bago naisulat sa mga aklat na katulad ng Shan Hai Jing. May iba pang mga sinasambit na mga mitong nagpatuloy na maipasa sa pamamagitan ng mga tradisyong pasambit katulad sa dulaan at awitin, bago naitala sa mga nobelang katulad ng Hei'an Zhuan - "Epiko ng Kadiliman" o "Epiko ng Karimlan". Ang koleksiyong ito ng mga epikong alamat (panulaang epiko) ay pinanatili ng isang pamayanan ng Intsik na may pagkamamamayang Han, mga nakatira sa mabundok na lugar sa Shennongjia sa Hubei, at naglalaman ng mga kuwento ng pagsilang ni Pangu magpahanggang sa kapanahunang historikal.
Ang mga dokumentong pangkasaysayan na pang-imperyo at mga kanong pampilosopiya na katulad ng Shangshu (Klasiko ng Kasaysayan), Shiji, Liji (Klasiko ng mga Rito), Lüshi Chunqiu, at iba pa, ay naglalaman ng mga mitong Intsik.
Tagapaglathala ng bidyong laro

Ang tagapaglathala ng bidyong laro ay isang kompanya na naglalathala ng mga larong bidyo na kanilang ginawa o pinaibayo pa ng mabuti sa tagapaglinang ng bidyong laro.
Bilang isang tagapaglathala ng aklat o tagalathala ng pelikulang DVD, dapat maging responsable ang mga tagalathala ng larong bidyo para sa kanilang mga produkto at pagpapalabas, kasama na ang paghahanap ng pagbebentahan at lahat ng aspeto ng pag-aanunsyo (advertising).
Unibersidad ng Timog Dakota

Ang Unibersidad ng Timog Dakota (Ingles: University of South Dakota), na kilala rin sa impormal na pangalang USD) ay isang pampubliko at koedukasyonal na unibersidad sa pananaliksik na matatagpuan sa maliit na bayan ng Vermillion, estado ng Timog Dakota, Estados Unidos. Ang USD ay itinatag ng lehislatura ng Teritoryong Dakota noong 1862, 27 taon bago ang pagtatatag ng estado ng Timog Dakota (ang unang klase ay ginanap noong 1882 sa Clay County Courthouse), Ang USD ay ang pinakamatanda sa mga pampublikong unibersidad ng estado.
Ang Unibersidad ay tahanan ng nag-iisang paaralan ng medisina, batas, at akreditadong paaralan ng negosyo sa buong Timog Dakota. Ito ay din tahanan ng Pambansang Museo ng Musika, kung saan nakadispley ang may higit sa 15,000 instrumentong Amerikano, Europeo, at di-Kanluranin. Ang USD ay pinamamahalaan ng South Dakota Board of Regents. Ang unibersidad ay kinikilala sa pamamagitan ng akreditasyon ng North Central Association mula pa noong 1913. Siyam sa mga alumno ng unibersidad ay pinili bilang Rhodes Scholars; Si Ernest Lawrence, B. A. 1922, ay nakatanggap ng 1939 Gantimpalang Nobel sa Pisika.
1486 Marilyn

Ang 1486 Marilyn ay isang planetang hindi pangunahin.
Tina Romero

Si Tina Romero ay isang artista sa Mehiko.
Ancuya

Ang Ancuya ay isang munisipalidad sa Departamento ng Nariño, Colombia.
Vanessa del Bianco

Si Vanessa del Bianco ay isang artista sa Pilipinas.
Godiva

Si Godiva (fl. 1040–1067) ( /ɡəˈdaɪvə/; Lumang Ingles: Godgifu), na nakikilala rin sa Ingles bilang Lady Godiva ("Ginang Godiva" o "Dama Godiva") ay isang babaeng maharlika na Angglo-Sahon noong ika-11 daantaon na, ayon sa isang alamat na lumitaw noong ika-13 daantaon, ay sumakay nang hubo't hubad sa ibabaw ng isang kabayo at nagprusisyon sa mga lansangan ng Coventry upang magkamit ng isang kapatawaran sa mapaniil na pagbubuwis na ipinataw ng kaniyang asawa sa mga nangungupahan sa kaniya. Ang pangalang "Peeping Tom" (Naninilip na Tom) sa Ingles na para sa isang maninilip ay nagmula sa mas nahuling mga bersiyon ng alamat na ito, na kung saan ang isang lalaking may pangalang Tom ay nanood sa pagsakay at pagpaparada ni Godiva at pagdaka ay naging isang lalaking bulag o kaya ay namatay pagkaraang manood ng prusisyon.
Unang Sulat sa mga taga-Corinto

Panahon ng pagkakasulat at layunin

Nasulat ang Unang Sulat sa mga Corinto noong mga 57 A.D. magbuhat sa Efeso (o Ephesus) nang dalawin si San Pablo ng mga kinatawan ng lungsod ng Corinto. Isinulat ni San Pablo ang liham upang puksain ang kagusutang nagaganap sa Corinto at para sagutin ang mga katanungan ng mga Kristiyano roon. Inibig ni San Pablong gabayan ang simbahan ng Corinto, isang parokyang ipinamana ni San Pablo sa tinatawag na pandaigdigang simbahan.

Sanligang pangkasaysayan

Ang Corinto ay ang ulong-lungsod (kabisera) ng lalawigan ng Acaya sa Gresya. Sinasabing napapagitnaan ito ng dalawang mga bansa. Sapagkat isa ngang pangunahing lungsod sa Gresya, marami ang nagpupunta sa pook na ito. Itinatag ni San Pablo ang isang parokya o simbahan ng mga Kristiyano noong panahon ng kaniyang ikalawang paglalakbay, mga 51 A.D. hanggang 53 A.D. Naitatag ito ni San Pablo bagaman may mga naganap na pag-uusig ng mga Hudyo at iba pang mga kaaway laban sa kaniya habang nangangaral. Laganap din ang kasamaan sa lungsod ng Corinto noong mga panahong iyon, at bata pa ang simabahang itinatag ni San Pablo.
Nilarawang nagkaroon ng mga pagpapangkat-pangkat o pagbabaha-bahagi sa pamayanang Kristiyano ng Corinto. Sinasabi ring nagkaroon ang mga mamamayan ng katangiang mapagmataas sapagkat nagkaroon sila ng karunungan matapos na maging mga Kristiyano at dahil pagkakaroon ng kasanayan sa pagsasalita ng iba't ibang mga wika.
Mark Chao

Si Mark Chao ay isang artista sa Taiwan.
Christian Television System

Ang Christian Television System ay isa sa pinalawak na Christian TV channel ng Korea, na may 10 milyong subscribers.
Katawan ni Kristo

Ang Katawan ni Kristo o Katawan ni Hesus ay tumutukoy sa Katawang Mistiko ni Hesus, na binubuo ni Hesukristo at ng mga kasapi ng kanyang Simbahan o Iglesya. Iisang katawan lamang sina Hesus at ang kanyang mga kasapi  – hindi magkahiwalay  – kaya't kasama ang mga kasaping ito sa gawain ng paghuhukom sa wakas ng panahon o sa pagbabalik ni Hesus.
Sopas macaroni

Ang sopas macaroni, sopa de fideos (Kastila), o macaroni soup (Ingles) ay isang uri ng sopas ng mga Pilipino na may sabaw, macaroni, gulay at karne ng baboy, baka o manok. Dahil sa ito ang kadalasang uri ng sopas na niluluto sa tahanang Pilipino, karaniwan itong tinatawag na sopas lamang.
Rolando Yebes

Si Rolando Yebes ay isang politiko sa Pilipinas.
Talihalat na pangtugtugin

Ang talihalat ng tugtugin, talihalat na pangtugtugin, talihalat ng tugtog, notasyong musikal, o notasyon ng musika ay ang paraan ng pagsusulat ng musika o tugtugin upang matugtog ito ninuman. Maraming mga sistemang ginagamit at ginamit na sa nakaraan upang makapagsulat ng musika. Sa kasalukuyan, karamihan sa mga musikero ang nagsusulat ng mga notang pangmusika o notang musikal (notang pangtugtugin) sa talata, taludtod, o taludturang pangnota o pangmusika (musical staff, nagiging stave kapag maramihan): limang paralel o magkakaagapay (magkakabalalay) na mga guhit na may apat na puwang sa pagitan nila. Subalit, marami pang iba, na ang ilan ay ginagamit sa ngayon sa iba't ibang mga kultura. Dahil sa pagsusulat ng musika, nagiging maaari o posible para sa isang kompositor na lumilikha ng isang piyesa ng musika na maipaalam sa ibang mga tao kung paano niya nais patunugin o patugtugin ang kanyang musika. Ang musikang ito ay matutugtog o maaawit ng sinuman na "nakakabasa ng musika". Kapag hindi isinulat ang musika, kung gayon ang tao ay matututunan lamang ang musika ng ibang tao sa pamamagitan ng pakikinig dito at pagsubok na magaya ito. Sa ganitong paraan (ang pakikinig at paggaya) tradisyunal o nakaugaliang natututunan dati ang tugtuging-bayan.
InuYasha

Buod ng Kuwento

Si Higurashi Kagome, matapos siyang mahila ng isang demonyo, napaalaman niya sa pyudal na Hapon ang isang mahiwagang hiyas na nasa katawan pala niya.  Nagkalat kung saan-saan ang maraming mga demonyo na gustong kunin ang mahiwagang hiyas pagkatapos basagin nito ni Kagome habang sinusubukan niyang tamaan ang demonyong ibon.  Nakipagsanib si Kagome sa isang kalahating Diablo na si InuYasha upang hanapin ang mga hiyas bago mapasakamay ng isang masamang espiritu na si Naraku. Upang hindi ma palagay si Kagome sa panganib sa pagsama nila ni Inuyasha, binigyan si Inuyasha ng mahiwagang kuwintas, ang gawin lang ni Kagome ay sabihin na "dapa!" at sununod na si Inuyasha.  
Sa mga paglalakbay ng dalawa, may na tagpuan sila na isang pari o monk na si Miroku, pumapatay ng demonyo na si Sango at ang alaga niya na si Kirara, at batang demonyong alamid na si Shippo. Sa paglalakbay nila, nagkaroon ng pakiramdam sa isa't isa sila Kagome at Inuyasha, pero hindi maka pag disisyon si Inuyasha bawat tagpo nila ni Kikyo, ang nakaraan niya, limampung taon na nakalipas. Subalit, mas comportable siya pag kasama nya si Kagome. Nagakaroon din ng relasyon sina Miroku at Sango.  Naging isa silang lahat sa kanilang paglalakbay upang hanapin,at kunin ang mahiwagang hiyas na nasa kamay ni Naraku.
Jiate

Ang Lungsod ng Jiate ay isang lungsod sa probinsiya ng Zhejiang sa bansang Tsina.